10-moet-lees-stories: Maandag 14 Oktober 2019 | Netwerk24
Voor jy jou skoene uitskop en jouself gemaklik maak na die blou Maandag, haal eers gou in met die dag se belangrikste nuusgebeure.
1. Bishops-juffrou se prokureur waarsku oor video's
Daar is "absoluut geen bewyse" dat enige leerling van die skool Bishops Diocesan College in Rondebosch, Kaapstad, eksplisiete foto's en video's van 'n onderwyseres op hul selfone het, of voorheen gehad het nie. So sê Guy Pearson, die skoolhoof, Maandag nadat Netwerk24 uit verskeie oorde kaalborsfoto's van vermoedelik die voormalige onderwyseres Fiona Viotti (30) ontvang het, asook seksueel eksplisiete video's van 'n vrou wie se gesig nie gesien kan word nie.
2. Etzebeth dagvaar MRK
Die Springbokslot Eben Etzebeth gaan die Suid-Afrikaanse Menseregtekommissie (MRK) voor die hof daag.
3. Eben oor voorval in Langebaan: 'Dís wat gebeur het'
4. Egpaar wat deur njala-bul gegael is, 'bestendig'
'n Diereliefhebber van Phalaborwa in Limpopo het, terwyl 'n njala-bul se horings haar een been deurboor het, die bok om sy een oog gevryf in die hoop dat hy sal bedaar en die aftog blaas. Dié poging van Barbara Boshoff (52) het egter nie die verwoede bok tot bedaring gebring toe hy haar en haar man, dr. Wessels Boshoff (68), Sondagmiddag op hul hoewe buite Phalaborwa bestorm en gegaffel het nie.
Barbara Boshoff en haar man, dr. Wessels Boshoff, van Phalaborwa. Foto: Facebook/Barbara Boshoff
5. Hier kom 'bloedbad' van afleggings
6. Meisie (13) van Worcester verkrag toe sy ná skool huis toe stap
7. Polisieman wou met koerant praat voor selfdood
Enkele ure voordat 'n Bloemfonteinse polisieman hom op die pad na Jagersfontein om die lewe gebring het, het hy Volksblad twee keer gebel en gesê hy wil oor groot korrupsie praat. Ao. Lieb Liebenberg (57), 'n polisiebeampte by misdaadintelligensie in Bloemfontein, is Saterdag omstreeks 10:00 dood nadat hy homself in sy werksmotor om die lewe gebring het.
8. Rassie in mediaskrum voor Japan-stryd
Sowat 40 tot 50 rugbyskrywers, fotograwe en TV-kameramanne het op Rassie Erasmus toegesak toe die Springbokke Maandag hul eerste nuuskonferensie in Tokio – in aanloop tot Sondag se Wêreldbeker-kwarteindstryd teen Japan – gehou het.